  Виталий Пронин 8-тӥ июне Россиын пусъё калыклы юрттэт сётон удысын ужасьёслэсь нуналзэс. Солы сӥзьыса, 5-тӥ июне Удмурт театрын сӥё-дано ужрад ортчиз. Калыклы юрттэт сётон удысын ужасьёсты данъян дыръяТа нуналэ театре люкаськемын вал та удысын адӟем карымон ужасьёс но ветеранъёс. Удыс праздникенызы соосты ӟечкылазы Тӧролэн но Правительстволэн администрациенызы кивалтӥсь Сергей Смирнов, Кун Кенешысь ялан ужась комиссилэн кивалтӥсез Алексей Чернов, калыкез улон-вылонын утён политикая министр Татьяна Чуракова. — Тӥляд профессиды шудо, нуналлы быдэ адямиослы ӟеч уж лэсьтӥськоды, - пусйиз Сергей Смирнов. Туннэ калыклы юрттэт сётон удысын 7 сюрс пала адямиос тыршо, пӧлазы вань дышетӥсьёс, эмъясьёс, бухгалтеръёс но арлыдо адямиослы юрттӥсьёс. Татьяна Чуракова пыр-поч мадиз удыссы но туэ быдэстоно ужпумъёссы сярысь. Юнме шат «Демография» нацпроектэз быдэстонын калыклы юрттэт сётон одӥгез валтӥсез ужпум луэ. Адӟем карымон ужасьёсты калык азьын Данъян грамотаосын пусйизы, нош бӧрысь Удмурт театрысь артистъёс «Алые паруса» спектакль возьматӥзы. Валентина Емельянова Туспуктэмез авторлэн  